text: [{"text_idx": "#000001", "text": "Enn eitt lagasavn eftir Marianne Clausen er komi\u00f0. Almenn framl\u00f8ga i\u0301 Nor\u00f0urlandahu\u0301sinum fri\u0301ggjadagin 24. august 2012, kl. 19.30."}, {"text_idx": "#000002", "text": "I\u0301 bo\u0301kini eru \u00f8ll tey f\u00f8roysku skjaldur, sum til hevur bori\u00f0 at fingi\u00f0 fatur a\u0301. No\u0301gv av hesum eru si\u0301\u00f0an 1902 sungin inn a\u0301 fonograf og bond, og burtur u\u0301r hesum tilfari hevur Marianne valt 331 l\u00f8g, sum hon hevur skriva\u00f0 i\u0301 no\u0301tum."}, {"text_idx": "#000003", "text": "Vi\u00f0 hesum verki hevur Marianne Clausen givi\u00f0 F\u00f8roya fo\u0301lki eitt savn av skjaldrum, sum einki anna\u00f0 Nor\u00f0urland kann bjo\u0301\u00f0a si\u0301ni tjo\u0301\u00f0. Tey s\u00f8vn, sum eru a\u00f0rasta\u00f0ni, fevna bert um partar av tilfeinginum, men her er alt komi\u00f0 vi\u00f0."}, {"text_idx": "#000005", "text": "Henda bo\u0301k er tann fjo\u0301r\u00f0a i\u0301 r\u00f8\u00f0ini, sum Marianne Clausen hevur lagt u\u0301r hondum vi\u00f0 l\u00f8gum, sum f\u00f8royingar i\u0301 \u00f8ldir hava bru\u0301kt i\u0301 gle\u00f0i og sorg."}, {"text_idx": "#000006", "text": "Fyrsta bo\u0301kin vi\u00f0 kv\u00e6\u00f0al\u00f8gum kom i\u0301 2003. Si\u0301\u00f0an kom bo\u0301kin vi\u00f0 Kingol\u00f8gum og henni a\u0301 baki bo\u0301kin vi\u00f0 l\u00f8gunum, sum vit hava bru\u0301kt til danskar vi\u0301sur. Vi\u00f0 hesi u\u0301tga\u0301vu av Skjaldrum, ri\u0301mum og ramsum er hetta verk loki\u00f0. Tey, sum a\u0301huga hava fyri f\u00f8roysku l\u00f8gunum, hava nu\u0301 fingi\u00f0 eitt mi\u00f0, sum tey kunnu troyta so leingi fo\u0301lk liva i\u0301 hesum landi."}, {"text_idx": "#000007", "text": "Eins og i\u0301 \u00f8llum hinum trimum bo\u0301kunum er eisini her eitt yvirlit yvir uppt\u00f8kufo\u0301lk, eins og eitt yvirlit yvir tey, sum sungi\u00f0 hava, eru komin vi\u00f0 i\u0301 bo\u0301kina vi\u00f0 myndum. Av ti\u0301 at hetta er tann si\u0301\u00f0sta bo\u0301kin, er eisini gj\u00f8rt eitt heildaryvirlit yvir \u00f8ll tey, sum hava lagt r\u00f8dd til i\u0301 \u00f8llum fy\u0301ra bo\u0301kunum og t\u00e6r broytingar, sum eru hendar si\u0301\u00f0an 2003, eru ti\u0301 komnar vi\u00f0."}, {"text_idx": "#000008", "text": "Eisini henda bo\u0301kin hevur ein fro\u0301dligan inngang, og til tess at u\u0301tlendingar skulu fa\u0301a at vita hvussu o\u0301tru\u0301ligt bragd f\u00f8royingar hava gj\u00f8rt vi\u00f0 at var\u00f0veita fornu l\u00f8gini, er f\u00f8royski teksturin ty\u0301ddur til enskt eins og i\u0301 hinum trimum bo\u0301kunum."}]